|  |  |
| --- | --- |
|  | **PRIENŲ RAJONO SAVIVALDYBĖS ADMINISTRACIJA** |
|  | VALSTYBĖS ĮMONĖ VALSTYBĖS ŽEMĖS FONDAS  **KRAŠTOTVARKOS IR TERITORIJŲ PLANAVIMO SKYRIUS** |

**PRIENŲ RAJONO SAVIVALDYBĖS**

**PRIENŲ SENIŪNIJOS APTARNAUJAMOS TERITORIJOS RIBŲ KEITIMO PLANAS**

**I. AIŠKINAMASIS RAŠTAS**

Vilnius, 2018

|  |  |  |
| --- | --- | --- |
| OBJEKTAS: | Prienų rajono savivaldybės Prienų seniūnija | |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| TURINYS: | **I. Tekstinė dalis.** | Aiškinamasis raštas |
|  | **II. Grafinė dalis.** | Prienų rajono savivaldybės Prienų seniūnijos aptarnaujamos teritorijos ribų keitimo planas  M 1:50 000 |

|  |  |  |  |  |
| --- | --- | --- | --- | --- |
|  | VALSTYBĖS ĮMONĖ VALSTYBĖS ŽEMĖS FONDAS  KRAŠTOTVARKOS IR TERITORIJŲ PLANAVIMO SKYRIUS  Konstitucijos pr. 23-401, korpusas A,Vilnius tel.8-(5)-261 88 56; tel./faksas 8-(5)-262 16 72 | | | |
| PAREIGOS | PAVARDĖ | PARAŠAS | KVALIFIKACIJOS PAŽYMĖJIMO NR. | Užsakovas:  Prienų rajono savivaldybės administracijos direktorius |
| Skyriaus vadovė | Aušra Kitovienė |  |  |
| Vyriausioji specialistė | Renata Gerasimovienė |  | ŽS-1 |
| Specialistė | Laima Jaščemskienė |  |  |

**TURINYS**

**I. Tekstinė dalis.**

Įvadas..........................................................................................................................................4

1. Ribų keitimo aprašymas..........................................................................................................4

2. Gyvenamųjų vietovių sąrašas..................................................................................................6

**II. Grafinė dalis.**

Prienų rajono savivaldybės Prienų seniūnijos aptarnaujamos teritorijos ribų keitimo planas

M 1:50 000

**Priedai:**

1. Prienų rajono savivaldybės mero 2018-01-25 d. potvarkis „Dėl Prienų rajono savivaldybės vietos gyventojų apklausos paskelbimo“ Nr. P1-2

2. Prienų rajono savivaldybės vietos gyventojų apklausos komisijos informacinis pranešimas Prienų rajono savivaldybės internetiniame tinklalapyje

3. Prienų rajono savivaldybės tarybos 2018 kovo 08 d. sprendimo Nr. T3-31 „Dėl Prienų rajono savivaldybės vietos gyventojų apklausos rezultatų“

**Įvadas**

Prienų rajono savivaldybės Prienų seniūnijos teritorijos ribų planai rengiami vadovaujantis Lietuvos Respublikos vidaus reikalų ministro 2010 m. rugpjūčio 26 d. įsakymu Nr. IV-561 „Dėl Seniūnijų aptarnaujamų teritorijų ribų nustatymo ir keitimo, dokumentų pateikimo Lietuvos Respublikos adresų registro tvarkymo įstaigai tvarkos aprašo patvirtinimo“ patvirtintu Seniūnijų aptarnaujamų teritorijų ribų nustatymo ir keitimo, dokumentų pateikimo Lietuvos Respublikos adresų registro tvarkymo įstaigai tvarkos aprašu.

Pagal šį aprašą seniūnijos aptarnaujama teritorija sudaroma iš savivaldybės gyvenamųjų vietovių, pasižyminčių socialinių ir ekonominių interesų bendrumu ir glaudžiai susijusių su miestu, miesteliu ar kita gyvenamąja vietove (seniūnijos centru), kurioje yra seniūnijos buveinė. Seniūnijos aptarnaujamos teritorijos ribos turi sutapti su žemės sklypų ribomis, stabiliais kraštovaizdžio kompleksais ir objektais, vandens telkiniais, keliais, gatvėmis, geležinkeliais ir kitais objektais. Dideli vandens telkiniai gali būti dalijami tiesia linija tarp seniūnijos aptarnaujamos teritorijos ribų, esančių iš abiejų vandens telkinio pusių. Seniūnijos aptarnaujama teritorija turi sudaryti vientisą uždarą teritoriją, kurioje neturi būti kitai seniūnijai priskirtų gyvenamųjų vietovių. Gyvenamosios vietovės seniūnijos aptarnaujamos teritorijos (išskyrus miesto teritorijoje sudarytas seniūnijas) ribomis nedalijamos.

Seniūnija turi aptarnaujamos teritorijos ribas ir pavadinimą.

# Ribų keitimo aprašymas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 13 punktu, Lietuvos Respublikos teritorijos administracinių vienetų ir jų ribų įstatymo 71 straipsniu, Prienų rajono savivaldybės taryba 2014 m. lapkričio 27 d. Nr. T3-245 priėmė sprendimą „Dėl Prienų rajono savivaldybės teritorijų priskyrimo seniūnijoms ir jų ribų nustatymo“.

Prienų rajono savivaldybės meras 2018 m. sausio mėn. 25 d. potvarkiu Nr. P1-2 „Dėl Prienų rajono savivaldybės vietos gyventojų apklausos organizavimo“ patvirtino Prienų rajono savivaldybės vietos gyventojų apklausos komisijos nuostatus ir sudarė Prienų rajono savivaldybės vietos gyventojų apklausos komisiją (toliau – Komisija).

Prienų rajono savivaldybės vietos gyventojų apklausa buvo vykdoma 2018 m. vasario mėn. 1 - 21 dienomis. Apklausos tikslas sužinoti vietos gyventojų nuomonę Apklausai pateiktu klausimu: „Ar pritariate Prienų rajono savivaldybės Ašmintos seniūnijos panaikinimui bei Balbieriškio, Išlaužo, Pakuonio ir Prienų seniūnijų ribų nustatymui (pakeitimui).

Apklausoje iš viso dalyvavo 537 (32,60 proc.) Ašmintos seniūnijos, Balbieriškio seniūnijos Giraitiškių, Naravų ir Paduoblio kaimų, Pakuonio seniūnijos Valengiškių, Laukiškių ir Purvininkų kaimų vietos gyventojai, deklaravę savo gyvenamąją vietą tose teritorijose, iš jų į pateiktą klausimą „Taip“ atsakė 471 (87,71 proc.) gyventojas, „Ne“ atsakė 66 (12,29 proc.) gyventojai.

Iš 429 (30,82 proc.) Apklausoje dalyvavusių Ašmintos seniūnijos gyventojų „Taip“ atsakė 366 (85,31 proc.) gyventojai, „Ne“ atsakė 63 (14,69 proc.) gyventojai.

Iš 44 (55 proc.) Apklausoje dalyvavusių Balbieriškio seniūnijos Giraitiškių, Naravų ir Paduoblio kaimų gyventojų „Taip“ atsakė 43 (97,73 proc.) gyventojai, „Ne“ atsakė 1 (2,27) gyventojas.

Iš 64 (36,57 proc.) Apklausoje dalyvavusių Pakuonio seniūnijos Valengiškių, Laukiškių ir Purvininkų kaimų gyventojų „Taip“ atsakė 62 (96,88 proc.) gyventojai, „Ne“ atsakė 2 (3,12 proc.) gyventojai.

Atsižvelgdama į Apklausos rezultatus, Prienų rajono savivaldybės taryba 2018 m. kovo 8 d. sprendimu Nr. T3-31 „Dėl vietos gyventojų apklausos rezultatų“ pritarė Apklausos rezultatams, todėl galima teigti, kad vietos gyventojai pritarė Prienų rajono savivaldybės Ašmintos seniūnijos panaikinimui bei Prienų seniūnijos teritorijos ribų pakeitimui.

Naujai priimtu Prienų rajono savivaldybės tarybos sprendimu panaikinus Ašmintos seniūniją kaimai – Kalvių, Pociūnų, Davaitbalio, Važatkiemio, Alksniakiemio, Šmitiškių, Rūdupio, Žarijų, Bagrėno, Strielčių, Liepaloto, Giniūnų, Mačiūnų, Ignacavos būtų prijungti prie Prienų seniūnijos.

Kaimai, kurie priklausė Balbieriškio seniūnijai – Giraitiškių, Naravų ir Paduoblio po prijungimo taip pat bus priskiriami prie Prienų seniūnijos. Tada Prienų seniūnija padidės 17 gyvenamųjų vietovių teritorija ir jos plotas bus 8111,97 ha. (žr. 2 lentelę).

Taip pat Prienų seniūnijoje, yra kitos teritorijos, kurios nepriskirtos gyvenamosioms vietovėms.

1 lentelė. Prienų rajono savivaldybės Prienų seniūnijos duomenys

| Eil. Nr. | Seniūnijos pavadinimas (kilmininko linksniu) | Seniūnijos buveinė | Plotas, ha |
| --- | --- | --- | --- |
| 1. | **Prienų** | **Prienai** | **8111,97 ha** |

# 2. Gyvenamųjų vietovių sąrašas

Į Prienų seniūnijos aptarnaujamų teritorijų ribas patenkančios gyvenamosios vietovės pateiktos 2 lentelėje.

2 lentelė. Prienų seniūniją sudarančios gyvenamosios vietovės

|  |  |  |  |
| --- | --- | --- | --- |
| Eilės Nr. | Aptarnaujamos teritorijos pavadinimas | Aptarnaujamos teritorijos pavadinimas vardininko linksniu | Plotas (ha) |
| Prienų seniūnijoje esančios gyvenamosios vietovės | | | |
| 1 | Prienų m. | Prienai | 786,31 |
| Prienų seniūnijai naujai priskiriamos gyvenamosios vietovės | | | |
| 2 | Kalvių k. | Kalviai | 76,70 |
| 3 | Pociūnų k. | Pociūnai | 487,51 |
| 4 | Davaitbalio k. | Davaitbalis | 56,23 |
| 5 | Važatkiemio k. | Važatkiemis | 393,99 |
| 6 | Alksniakiemio k. | Alksniakiemis | 300,42 |
| 7 | Šmitiškių k. | Šmitiškės | 20,58 |
| 8 | Rūdupio k. | Rūdupis | 359,58 |
| 9 | Žarijų k. | Žarijos | 311,92 |
| 10 | Bagrėno k. | Bagrėnas | 397,17 |
| 11 | Strielčių k. | Strielčiai | 406,61 |
| 12 | Liepaloto k. | Liepalotas | 252,94 |
| 13 | Giniūnų k. | Giniūnai | 526,91 |
| 14 | Mačiūnų k. | Mačiūnai | 567,03 |
| 15 | Ignacavos k. | Ignacava | 45,72 |
| 16 | Giraitiškių k. | Giraitiškės | 35,17 |
| 17 | Naravų k. | Naravai | 282,42 |
| 18 | Paduoblio k. | Paduoblis | 44,76 |
|  | **Bendras gyvenamųjų vietovių plotas, ha:** | | **5351,97** |
|  | **Nepriskirta gyvenamosioms vietovėms, ha:** | | **2760,00** |
|  | **Bendras Prienų seniūnijos plotas, ha:** | | **8111,97** |

**II. Grafinė dalis**

**3. Priedai**